#

# i-Manual tiešsaistē

- Drukāt
- Fonta lielums

- Augšējā lapa >
- Izklaides funkcijas, kad aprīk. ir pieslēgts >
- Iestatījumi

# Iestatījumi

Pievienojiet lokālā tīkla kabeli vai pievienojiet televizoru bezvadu lokālajam tīklam, lai izbaudītu „BRAVIA” interneta funkcijas.

Modems ar maršrutētāja funkcijām
Internets
Televizors

## Savienojuma izveide ar internetu

Izmantojot tīkla funkciju, jūs varat izveidot televizora savienojumu ar internetu. Iestatīšanas procedūra ir atšķirīga atkarībā no tīkla un lokālā tīkla maršrutētāja tipa.

Pirms savienojuma ar internetu iestatīšanas:

- - Veiciet lokālā tīkla maršrutētāja iestatīšanu.
- - Pārbaudiet sava bezvadu lokālā tīkla vidi, izmantojot šādu tabulu: Ja jums ir pieejama bezvadu tīkla vide, uzreiz pārejiet pie (4).

Drošs bezvadu lokālais tīkls?
Vai tiek izmantots bezvadu lokālā tīkla maršrutētājs, saderīgs ar Wi-Fi aizsargāto iestatīšanu (WPS)?
JĀ
NĒ
(3)
(2)
(1)

(1) Izpildiet „Tīkla uzstādīšana” un „Drošs tīkls ar Wi-Fi aizsargātu iestatīšanu (WPS)” konfigurēšanas norādījumus.

(2) Izpildiet „Tīkla uzstādīšana” un „Drošs tīkls bez Wi-Fi aizsargātas iestatīšanas (WPS)” konfigurēšanas norādījumus.

(3) Izpildiet „Tīkla uzstādīšana” un „Nedrošs tīkls ar jebkura tipa bezvadu lokālā tīkla maršrutētāju” konfigurēšanas norādījumus.

(4) Skatiet „Tīkla uzstādīšana” un izpildiet ekrānā redzamos norādījumus.

## Tīkla uzstādīšana

„Tīkla uzstādīšana” palīdz konfigurēt tīkla iestatījumus ar iestatījumu vedni. Vadieties pēc ekrānā redzamajiem norādījumiem.

Nospiediet HOME un pēc tam izvēlieties > Tīkls > Tīkla uzstādīšana.

Sākuma ekrāns ļauj jums izvēlēties jūsu tīkla videi atbilstošu iestatīšanas procedūru.

„Skatīt tīkla statusu”: Izvēlieties, lai apstiprinātu tīkla statusu.

„Vadu savienojuma uzstādīšana”: Izmantojiet, lai izveidotu savienojumu ar vadu tīklu.

„Bezvadu uzstādīšana”: Izmantojiet, lai izveidotu savienojumu ar bezvadu tīklu.

## Drošs tīkls ar Wi-Fi aizsargātu iestatīšanu (WPS)

WPS standarts padara bezvadu mājas tīkla drošību tik vienkārši īstenojamu, kā WPS pogas nospiešana uz bezvadu lokālā tīkla maršrutētāja. Pirms bezvadu lokālā tīkla iestatīšanas pārbaudiet, kurā vietā uz maršrutētāja atrodas WPS poga un kā to izmantot.

1. Sākuma ekrānā „Tīkla uzstādīšana” izvēlieties „Bezvadu uzstādīšana”.

2. Izvēlieties „WPS (spiedpoga)” spiedpogas metodei vai „WPS (PIN)” PIN metodei.

3. Vadieties pēc iestatīšanas ekrānā redzamajiem norādījumiem.

####

- Lai izveidotu savienojumu ar bezvadu lokālo tīklu ar WPS, jūsu bezvadu lokālā tīkla maršrutētājam ir jāatbalsta WPS standarts.

## Drošs tīkls bez Wi-Fi aizsargātas iestatīšanas (WPS)

Lai iestatītu bezvadu lokālo tīklu, būs nepieciešams SSID (bezvadu tīkla nosaukums) un drošības atslēga (WEP vai WPA atslēga). Ja šīs vērtības nav zināmas, skatiet maršrutētāja lietotāja rokasgrāmatu.

1. Sākuma ekrānā „Tīkla uzstādīšana” izvēlieties „Bezvadu uzstādīšana”.

2. Izvēlieties „Skenēt” un pēc tam atlasiet tīklu no skenēto bezvadu tīklu saraksta.

3. Vadieties pēc iestatīšanas ekrānā redzamajiem norādījumiem.

## Nedrošs tīkls ar jebkāda tipa bezvadu lokālā tīkla maršrutētāju

Lai iestatītu bezvadu lokālo tīklu, būs nepieciešams SSID (bezvadu tīkla nosaukums). Drošības atslēga (WEP vai WPA atslēga) nebūs nepieciešama, jo šīs procedūras ietvaros nav jāizvēlas drošības metode.

1. Sākuma ekrānā „Tīkla uzstādīšana” izvēlieties „Bezvadu uzstādīšana”.

2. Izvēlieties „Skenēt” un pēc tam atlasiet tīklu no skenēto bezvadu tīklu saraksta.

3. Vadieties pēc iestatīšanas ekrānā redzamajiem norādījumiem.

## Tīkla savienojuma pārbaude

Nepieciešamības gadījumā ievadiet maršrutētājam attiecīgās burtciparu vērtības. Vienumi, kurus nepieciešams iestatīt (piem. IP adrese, Apakštīkla maska, DHCP) var atšķirties atkarībā no interneta pakalpojumu sniedzēja vai maršrutētāja. Detalizētu informāciju skatiet jūsu interneta pakalpojumu sniedzēja vai maršrutētāja ražotāja nodrošinātajās lietotāja rokasgrāmatās.

1. Izvēlieties „Automātiski”, lai automātiski iestatītu IP adrese un starpniekserveri, vai izvēlieties „Pielāgots”, lai šīs vērtības iestatītu manuāli.

2. Vadieties pēc iestatīšanas ekrānā redzamajiem norādījumiem.

Copyright 2010 Sony Corporation